་བརྗིད་མ་བཟོད་པར།།རེག་པ་ཙམ་གྱིས་དེ་དགས་ལ་འགྱེལ།།ནམ་མཁའི་དཀྱིལ་ནས་ལྷ་རྣམས་འདི་སྐད་དུ།།སེམས་ཅན་ཐམས་ཅད་སྟོབས་ཆེན་གྱད།།
དུ་གྱུར།།ཅིག་ཅར་སྐྱེས་བུ་མཆོག་ལ་རུབ་གྱུར་ཀྱང་།།རེག་པ་ཙམ་གྱིས་ས་ལ་འགྱེལ་བར་གྱུར།།ལག་པས་རི་བོ་ཕྱེ་མར་འཐག་བྱེད་ཅིང་།།ནག་པོའི་རྩ་ལག་སྡེ་དང་བཅས་པ་ཀུན།།སྐད་ཅིག་གཅིག་གིས་ཕམ་པར་བྱེད
ནུས་ན།།འདི་དག་བསྒྱེལ་བ་ཙམ་ལ་མཚར་ཅི་ཡོད།།གཞན་གྱིས་བདུད་བ་ཙམ་ཡང་མི་ནུས་པའི།།མེས་ཀྱི་གནམ་རུ་ཕྱག་ཏུ་ཕུལ་བ་ན།།སྟན་ལས་མ་བཞེངས་སྐྱིལ་ཀྲུ་ཕྱེད་བཅས་ཏེ།།རྩོལ་བ་མེད་པར་སོར་མོ་གཅིག
གིས་བདུངས།།སྟན་ལས་མ་བཞེངས་རྩོལ་བ་མ་མཆིས་པར།།ཐུབ་པས་གནམ་རུ་འདི་འདྲ་བདུངས་པ་ལས།།ངེས་པར་ཐུགས་ཀྱི་བཞེད་པ་གྲུབ་གྱུར་ཏེ།།མྱུར་དུ་བདུད་ཀྱི་སྡེ་རྣམས་ཆོམས་པར་འགྱུར།།གཞུ་དེ་དང
སྐྱར་མདའ་ནི་འཕངས་པ་ལས།།ལྕགས་ཀྱི་སླད་ལྔ་དང་ཏ་ལ་བདུན།།ཕག་པའི་གཟུགས་རྣམས་ཕུག་ནས་ས་འོག་ཐིམ།།དེ་ལས་མདའ་ཆུ་ཁྲོན་པ་ཞེས་བྱ་བྱུང་།།འདི་ནི་མྱུར་དུ་རྡོ་རྗེའི་གདན་ལ་བཞུགས།།ཞི་གནས་གཞུ་ལ་ཤེས་རབ་མདའ

སྦྱར་ཏེ།།ཐོགས་པ་མེད་པར་ཉོན་མོངས་དགྲ་བཅོམ་ནས།།འཆི་མེད་བདུད་རྩི་དམ་པ་བརྙེས་པར་འགྱུར།།དེ་བཞིན་ཕྱི་དང་ནང་དུ་བསྐུར་བ་དང་།།གཟུང་དང་འཛིན་སྟངས་གོམ་སྟབས་ལ་སོགས་པ།།
རྩལ་ཀུན་ལ་མཆོག་ཏུ་གྱུར་པ་ན།།ཤཱཀྱའི་བུ་མོ་མཆོག་དེ་ཡབ་ཀྱིས་ཕུལ།།འཇིག་རྟེན་ཆོས་ཀྱི་དྲི་མས་མ་གོས་ཀྱང་།།འཇིག་རྟེན་ཆོས་དང་མཐུན་པའི་ཚུལ་ཙམ་དུ།།བཙུན་མོའི་འཁོར་བཅས་ལྷ་མི་སྟོང་ཕྲག་བརྒྱ།།ཡོངས
སུ་སྨིན་པར་མཛད་ལ་ཕྱག་འཚལ་ལོ།།དེ་ནས་དུས་གཞན་ཞིག་ན་ལྷ་རྣམས་ཀྱིས།།གཞོན་ནུ་བཙུན་མོའི་གནས་སུ་ཡུན་རིང་ན།།གདུལ་བྱ་སྔར་སོང་ཕྱི་ནས་བྱང་ཆུབ་ཐོབ།།དེ་ཕྱིར་ཁབ་ནས་མྱུར་དུ་བྱུང་ཞེས་བསྐུལ།།ཁབ
ནས་འབྱུང་བའི་དུས་ལ་འདི་མཁས་མོད།།ཕྱོགས་བཅུའི་སངས་རྒྱས་རྣམས་ཀྱིས་འདི་སྐད་བསྐུལ།།འགྲོ་ལ་ཕན་ཕྱིར་སངས་རྒྱས་ཤོག་ཅིག་ཅེས།།སྔོན་གྱི་སྨོན་ལམ་བཏབ་པ་དགོངས་པར་མཛོད།།གང་གི་དོན་དུ་ཡུན་རིང
སྡུག་བསྔོ་བ་བཟོད།།ཡིད་འོང་བུ་དང་ཆུང་མ་སྲོག་བཏང་བའི།།བླ་མེད་བྱང་ཆུབ་གོ་འཕང་དམ་པ་དེ།།ཐོབ་ནས་འགྲོ་བ་བསྒྲལ་ཕྱིར་རབ་བྱུང་མཛོད།དེ་ནས་སྐྱེད་མོས་ཚལ་དུ་ཞུགས་པ་ན།།ན་རྒ་འཆི་བའི་སྡུག་བསྔལ་
ཚོགས་ཀྱིས།།ཤིན་ཏུ་ཉམ་ཐག་འགྲོ་ལོ་གཟིགས་ནས་ནི།།འཁོར་བས་ཐུགས་ཕྱུང་ཐར་པའི་དོན་ལ་དགོངས།།སླར་ཡང་ཞི་ཞིང་དུལ་བའི་དགེ་སློང་གཟིགས།།རབ་ཏུ་བྱུང་བ་མཁས་པ་རྣམས་ཀྱིས་བསྔགས།།འཚོ་བ་བདེ

ཞིང་འིཆི་མེད་ཐོབ་པར་འགྱུར།།རང་གཞན་ཕན་ཕྱིར་ང་ཡང་འདི་བཞེད་གསུངས།།བསྐུལ་བའི་ཚུལ་ནི་ཡབ་ཀྱིས་མཛད་དང།རྒྱ་པོའི།་འབྱུང་བ་དགག་པའི་ཕྱིར།།ན་ཆུང་མཛེས་མའི་སྐྱེ་ཐབས་སྟོན་དུ་འཇུག
དཔའ་བོའི་དམག་གིས་ཕྱོགས་རྣམས་ཀུན་ནས་བསྐོར།།དེ་ནས་གཞོན་ནུ་མཆོག་གི་མ་ནི་ཡ་ཡམ་ན།།ས་འདིར་མལ་བཅས་ལྷུན་པོ་སྔས་སུ་བཅུང་།།འོད་ཀྱིས་འཇིག་རྟེན་གསུལ་པོ་ཁྱད་པ་སོགས།།དེམཚོར་ཅན་གྱི་མི་ལམདུ
མཆིས།།དེ་ཚེ་དེ་ཡིས་ཡབ་ལ་འདི་སྐད་གསོལ།།བདག་ནི་མངོན་པར་འབྱུང་བའི་དུས་ཡང་ང་།།ནརྒ་འཆི་དང་རྒུད་པ་མི་འབྱུང་ན།།ཁབ་ནས་མི་འགྱུང་རྟག་ཏུ་གནས་པར་བྱ།།འདི་ནི་ཁྱིམ་ནས་བྱུང་ན་མི་རུང་ཞེས།།ཤཱཀྱ་རྣམས
ཀྱིས་གྲོང་ཁྱེར་ཆེན་པོའི་སྒོར།།དཔའ་བོའི་དཔུང་ཚོགས་སྟོང་ཕྲག་འཇོག་པ་སོགས།།གཞོན་ནུ་སྲུང་བའི་ཐབས་ལ་ནན་ཏན་བྱོས།།ནམ་ཕྱེད་སྐྱེས་པ་བུད་མེད་གཉིད་ཀྱིས་མྱོས།།ལྷ་རྣམས་ལྷགས་ནས་མཁའ་ལ་འཁོད་པའི་ཚེ།།
འདུན་པས་རྟ་མཆོག་བརྒྱན་ཏེ་ཕུལ་བ་ན།།ཆིབས་ནས་ཐོགས་པ་མེད་པར་མཁའ་ལ་གཤེགས།།ད་ནི་བླ་མེད་བྱང་ཆུབ་མ་ཐོལ་པ་ར།།སེར་སྐྱའི་གནས་སུ་ན་མ་ཡང་མི་འཇུག་ཅེས།།དཔག་ཚད་དྲུག་གི་ཕ་རོལ་ཕྱིན་པ་ན།།
མཆོག་རྒྱན་བཅས་འདུན་པའི་ལག་ཏུ་གཏད།།ཨུཏྤལ་མཐིང་ཁའི་མདོག་ཅན་རལ་གྲི་ཡིས།།རང་གི་གཙུག་ཕུད་བཅད་ནས་མཁའ་ལ་བོར།།ལྷ་ཡིས་ཁྱེར་ནས་སུམ་ཅུ་གསུམ་དུ་མཆོད།།གནས་དེར་གཙུག་ཕུད་བླངས་པའི

མཆོད་སྟེན་བརྩེགས།།ངུར་སྨྲིག་བགོས་པའི་གཙང་མའི་ལྷ་ཞིག་ལ།།ཀ་ཤིའི་གོས་བྱིན་དེ་ལས་ངུར་སྨྲིག་བླངས།།ལྷ་ངེས་གུས་པས་ན་བཟའ་བྱེ་བོར་བླངས།།གུས་པས་མཆོད་ཕྱིར་ལྷ་ཡི་འཇིག་རྟེན
སོང་།ཀུན་ལ་ཕན་ཕྱིར་སྐྲ་བྲེགས་ངུར་སྨྱིག་བགོས།།བདག་ཉིད་རབ་ཏུ་འབྱུང་བར་མཛད་པའི་ཚེ།།གཞོན་ནུ་དོན་གྲུབ་རབ་ཏུ་བྱུང་ངོ་ཞེས།།ལྷ་རྣམས་དགའ་ནས་འོག་མིན་པར་དུ་བསྒྲགས།།བསོད་ནམས་ལས
བྱང་རིན་ཆེན་གཞལ་མེད་ཁང་།།ལྷ་ཡི་ཕོ་བྲང་མཆོག་འ་འགྲན་པ་ཡང་།།རང་འབར་དམྱལ་བའི་གྲོང་ཁྱེར་ང་དགོངས་ནས།།རབ་ནས་ལ་བ་མེད་པར་ནི་རབ་ཏུ་བྱུང་།།རིན་ཆེན་བདུན་ལྡན་གླིང་བཞིར་དབང་སྒྱུར་བའི།།
མི་བདག་དཔལ་དེ་ལག་ན་འདུག་བཞིན་དུ།།མི་རྟག་སྙིང་པོ་མེད་པར་ཐུགས་ཆུད་ནས།།གཅིག་པུར་དབེན་པའི་གནས་སུ་གཤེགས་པ་ལེགས།།ཡིད་འོང་གཟུགས་མཛེས་ལང་ཚོའི་དཔལ་ཡོན་ཅན།།འཆི་མེ་བུ་མོ
དཔལ་འཕྲོག་བཙུན་མོ་རྣམས།།མི་གཙང་གཡོགས་པའི་དུར་ཁྲོད་ལྟར་དགོངས་ནས།།ཆགས་མེད་ཞི་བའི་ནགས་སུ་བྱོན་ལ་འདུད།།དེ་ནས་ནེ་རཉྫ་ནའི་ཆུ་འགྲམ་དུ།།ལམ་མིན་ལམ་དུ་འཁྲུལ་པ་བཟློག་པའི་ཕྱིར།།མཁའ
ཁྱབ་བསམ་གཏན་མཆོད་ལ་སྙེམས་ཞུགས་ནས།།ལོ་དྲུག་བར་དུ་དཀའ་སྤྱད་དྲག་པོ་བསྟེན།།དེ་ཚེ་མགོན་པོའི་སྐྱོན་ཤིན་ཏུ་རིང་།།དབུགས་ཀྱི་རྒྱུ་བ་འགགས་པར་གྱུར་པ་ན།།ལྷ་མི་ཕལ་གྱིས་གྲོངས་པ་ལྟ་བུར་མཐོང་།།

མོ་སྒྱུ་འཕྲུལ་ཡིད་ལ་ཐེ་ཚམ་སྐྱེས།།ཉི་ཟླ་སྐར་སོགས་ས་ལ་ལྟུང་བ་སྲིད།།དོན་མ་གྲུབ་པར་ང་ནི་མ་འཆི་ཞིང་།།མྱུར་དུ་སངས་རྒྱས་ཐོབ་པ་མཐོང་འགྱུར་བས།།ཡུམ་ཁྱོད་མ་འཇིགས་ཞེས་ནི་དབུགས་དབྱུང་མཛད།།དཀའ་ཐུབ།།
དྲག་པོས་གདུངས་པའི་ལུས་སེམས་ཀྱིས།།བླ་མེད་བྱང་ཆུབ་ཐོབ་པར་མ་གཟིགས་པར།།ཁ་ཟས་རགས་པས་ལུས་ཀྱི་སྟོབས་བསྐྱེད་ནས།།བྱང་ཆུབ་ཤིང་དབང་དྲུང་དུ་འགྲོ་ཞེས་གསུངས།།དེ་ཐོས་ཞིང་པའི་བུ་མོ་ལེགས་མྱོས་
མསབ་མཆོག་སྟོང་གི་འོ་མ་ལན་བདུན་དུ།།ཉིད་ཁུར་བྱས་པའི་འོ་ཐུག་སྨད་རྩི་ཅན།།བཀྲ་ཤིས་གཡུང་དྲུང་འཁྱིལ་བས་མཚན་པོ་ཕུལ།།དེ་ནས་ཉིད་ཀྱི་བསོད་ནམས་གཟི་བྱིན་གྱིས།།སྐུ་ལུས་གསེར་གྱི་གཏན་པ་ཕྱིས་པ
བཞིན།།མཚན་དཔེའི་དཔལ་འབར་འོད་ཀྱི་དྲ་བས་བསྐོར།།བལྟ་བས་མི་ངོམས་དགེ་སྦྱོང་ཆེན་པོར་གྱུར།།བདུད་སྡེ་འཇོམས་དང་བྱང་ཆུབ་ཐོབ་བྱའི་ཕྱིར།།བྱང་ཆུབ་ཤིང་དབང་དྲུང་དུ་ཆས་པ་ན།།ཤིང་དང་རི་རྣམས་ཕྱོགས་དེར
འདུད་པ་སོགས།།ངོ་མཚར་བཀོད་པས་ས་དང་བར་སྣང་གང་།།ཕྱོགས་བཅུའི་ཕུན་ཚོགས་ཐམས་ཅད་གྲོས་བྱས་ནས།།བྱང་ཆུབ་སྙིང་པོར་འདུས་ཏེ་འཁྲོད་འདྲ་ལ།།ཨེ་མ་བསོད་ནམས་འབྲས་བུ་བསམ་མི་ཁྱབ།།ཅེས་བརྗོད་ལྷ
རྣམས་ངོ་མཚར་མཆོག་ཏུ་འཛིན།།མགོན་པོ་བྱང་ཆུབ་སྙིང་པོར་གཤེགས་པའི་ཚེ།།ལུས་ཀྱི་འོད་ཀྱིས་ངན་སོང་ཐམས་ཅད་ཞི།།འགྲོ་ཀུན་བདེ་བས་ཚིམ་ཞིང་ཉོན་མོངས་མེད།།ཕན་ཚུན་བྱམས་པའི་སེམས་དང་ལྡན་པར་གྱུར།།

དེ་ནས་རྒྱལ་བས་རྩྭ་འཚོང་བཀྲ་ཤིས་ལ།།སྔོ་འཇམ་འཁྱིལ་ལེགས་རྨ་བྱའི་མགྲིན་འདྲའི་རྩྭ།།བསླངས་ནས་བྱང་ཆུབ་ཤིང་དྲུང་ལེགས་པར་བཏིང་།།དྲན་པ་མངོན་དུ་བཞག་ནས་སྐྱིལ་ཀྲུང་མཛད།།བདག
གི་ལུས་འདི་བསྐམས་སམ་ཞིག་ཀྱང་རུང་།།བླ་མེད་བྱང་ཆུབ་མཆོག་དེ་མ་ཐོབ་པ་ར།།སྟན་ལས་མི་གཡོ་སྐྱིལ་ཀྲུང་མི་གཞིག་ཅེས།།རི་རབ་ལྟ་བུའི་དམ་བཅའ་བརྟན་པོ་མཛད།།དེ་ནས་ཉིད་ཀྱི་སྨིན་མཚམས་མཛོད་སྤུ་ནས།།
བདུད་ཀྱི་དཀྱིལ་འཁོར་འཇོམས་པའི་འོད་ཟེར་གྱིས།།སྟོང་གསུམ་འཇིག་རྟེན་ཐམས་ཅད་འོད་ཀྱིས་བཀང་།།བདུད་ཀྱི་གནས་རྣམས་མུན་པར་བྱས་ཤིང་གཡོས།།འོད་ཟེར་དེ་ལས་ཟས་གཙང་སྲས་པོ་ནི།།རྒྱལ་སྲིད་སྤངས
ནས་བྱང་ཆུབ་ཤིང་དྲུང་གཤེགས།།མངོན་པར་སངས་རྒྱས་ཆོས་འཁོར་བསྐོར་པའི་ཚེ།།བདུད་ཀྱི་གནས་རྣམས་སྟོངས་པར་འགྱུར་ཞེས་བསྒྲགས།།ཡིད་སྲུབས་བདག་པོ་གཉིད་ཀྱིས་ལོག་པ་ན།།རང་གནས་སྡུག་བསྔལ
མུན་པས་ཁྱབ་པ་དང་།།བདུད་རྣམས་སྐྲག་ནས་ཕྱོགས་བཅུར་འཕྲོས་པ་སོགས།།བདུད་ལ་རྨི་ལྟས་ངན་པ་སོ་གཉིས་བྱུང་།།བདུད་དེ་ཤིན་ཏུ་སྐྲག་ནས་འཁོར་ལ་སྨྲས།།ལྟས་དང་རྨི་ལམ་འཇིགས་པ་དེ་མཐོང་བས།།དགེ་སྦྱོང
དེ་ནི་མངོན་པར་སངས་རྒྱས་ནས།།བདུད་ཀྱི་གནས་འདི་མྱུར་དུ་སྟོངས་པར་ངེས།།དེས་ན་ཡན་ལག་བཞི་པའི་དཔུང་ཚོགས་རྣམས།།ཤིང་དབང་དྲུང་གི་དགེ་སྦྱོང་གཅིག་པུ་དེ།།ད་ལྟ་གཞོམ་པར་བྱ་ཕྱིར་རབ་ཏུ་སྒྲིམས།།ང་ལ

སེམས་རྣམས་ཕྱི་བཤོལ་མ་བྱེད་ཟེར།།དེད་དཔོན་ཞེས་བྱའི་བདུད་ཀྱིས་འདི་སྐད་སྨྲས།།རྨི་ལྟས་དེ་འདྲ་བྱུང་ན་བཤོལ་བ་ལེགས།།མཐུ་ཆུང་དཔུང་རྣམས་དཔའ་བོ་གཅིག་གིས་འཇོམས།།ཊཱི་འོད་གཅིག་གིས་སྲིན་བུ་མེ
ཁྱེང་བཞིན།།དེ་ནས་འཇིག་རྟེན་ཁམས་གྱི་བདུད་ཀྱི་སྡེ།།རབ་འཇིགས་ལུས་ཀྱི་རྣམ་འགྱུར་སྣ་ཚོགས་ཅན།།མཚོན་ཆ་མཐའ་ཡས་ཐོགས་པར་སྤྲུལ་པ་རྣམས།།འཇིགས་མེད་དཔའ་བོ་དེ་ཡི་དྲུང་དུ་ལྷགས།།འཇིགས
པའི་གཟུགས་ཅན་དེ་དག་མཐོང་བ་ན།།སྒྱུ་མ་སྨིག་རྒྱུ་རྨི་ལམ་ལྟ་བུ་དང་།།ངོ་བོ་ཉིད་ཀྱིས་མེད་པར་ཐུགས་ཆུད་ནས།།ཐུབ་པའི་བ་སྤུའི་རྩེ་ཡང་གཡོ་མ་ནུས།།བདུད་ཀྱི་བ་སྤུ་ཐམས་ཅད་ལག་པར་གྱུར།།ལག་པ་རེ་རེར་མཚོན་ཆ
བརྒྱ་ཐོགས་ཀྱང་།།བྱམས་ལྡན་ཐུབ་པ་མཆོག་གི་སྐུ་ལ་ནི།།མཚོན་ཆ་འཕངས་པ་ཐམས་ཅད་མེ་ཏོག་གྱུར།།ས་འདི་རིར་བཅས་མ་ལུས་སྲེག་ནུས་ཀྱང་།།རྡོ་རྗེའི་ཐུགས་མངའ་ཁྱོད་ནི་སྲེག་མི་ནུས།།སྲིད་གསུམ་ལག་པས
གཞན་དུ་འཕེན་ནུས་ཀྱང་།།ཐུབ་པའི་བ་སྤུ་གཡོ་བར་ག་ལ་ནུས།།རབ་ཏུ་རྣོ་བའི་མཚོན་ཆ་མ་བསྣམས་ཤིང་།།རྟ་གླང་ཤིང་རྟ་རྐང་ཐང་མ་མཆིས་པར།།རང་ཉིད་གཅིག་པུས་བདུད་ཀྱི་དཔུང་ཚོགས་རྣམས།།སྐད་ཅིག་ཙམ
ལ་ཕམ་པར་མཛད་པ་ལགས།།བདུད་ཀྱི་རླུང་ཤུགས་ཇི་ལྟར་ཆེ་ན་ཡང་།།ཁོར་ཡུག་རི་བོའི་བར་དུ་གཡོ་བ་སྲིད།།བསོད་ནམས་མཚོ་ཆེན་ལས་འཁྲུངས་ལྷུན་པོ་ཁྱོད།།བྱང་ཆུབ་སྙིང་པོའི་གནས་ལས་བསྐྱོད་མི་ནུས།།ས་འདི་

དུག་གིས་ཡོངས་སུ་གང་གྱུར་ལ།།གདུག་པས་སྟོང་གསུམ་འབར་བར་བྱེད་ནུས་ཀྱང་།།ཉིད་ཀྱིས་གཟིགས་པ་ཙམ་གྱིས་དྲུག་མེད་འགྱུར།།དུག་གསུམ་རྩ་བ་མ་ལུས་སྤངས་ཕྱིར་རོ།།ནགས་ཚལ་ཁྲོད་ན་ཝ
སྐྱེས་མང་པོ་རྣམས།།སེཾངྒེའི་སྒྲ་སྐད་གཅིག་གིས་ཕྱོགས་བཅུར་འབྲོས།།དེ་བཞིན་བྱུང་རྒྱལ་སྨྲ་ལ་བདུད་ཀྱི་དཔུང་།།མི་ཡི་སེ་རྐེའི་དབྱངས་ཀྱིས་བྲོས་པར་གྱུར།།བདུད་ཀྱིས་རི་རབ་ཙམ་གྱི་རྡོ་བ་རྣམས།།འཕངས་པ་རྣ
གཞལ་མེད་ཁང་དུ་གྱུར།།དབུགས་ཀྱི་ཁ་རླངས་མེ་ལྕེའི་དཀྱིལ་འཁོར་ཡང་།།རྒྱལ་བའི་འོད་ཀྱི་དཀྱིལ་འཁོར་སྐྱེ་བུར་གྱུར།།ཐུབ་པས་བསྐལ་པ་གྲངས་མེད་དུ་མར་ཡང་།།གཏན་པ་མེད་པའི་མཆོད་སྦྱིན་མཛད་པ་ལ།།ས་ཡི་
ལྷ་མོ་བསྟན་མ་དཔང་དུ་གྱུར།།དེ་ནས་བདུད་རྣམས་དང་ངས་ནས་ཕྱོགས་བཅུར་བྲོས།།བདུད་ཀྱི་ན་ཆུང་མཛེས་མས་བུད་མེད་ཀྱི།།སྐྱ་ཐབས་སུམ་ཅུ་རྩ་གཉིས་ཉེར་བསྟན་ཀྱང་།།ཅུང་ཟད་ཙམ་ཡང་འབྲིད་པར་མ་ནུས་པར།།
བུབ་པའི་ཞབས་ལ་ཕྱག་འཚལ་མངོན་པར་བསྟོད།།ཐུབ་པ་གཡུལ་ལས་རྣམ་པར་རྒྱལ་བའི་ཚེ།།ལྷ་མོ་བརྒྱད་ཀྱིས་དཔལ་ནི་བཅུ་དྲུག་གིས།།བསྟོད་ཅིང་གཙང་མའི་རིགས་ཀྱི་ལྷ་རྣམས་ཀྱིས།།བདུད་ལ་རྣམ་པར་སྨད་པ
བཅུ་དྲུག་བྱས།།དེ་ལྟར་བྱམས་པའི་དཔུང་གིས་བདུད་རྣམས་བཏུལ།།བསམ་གཏན་མཐར་ཕྱིན་མངོན་པར་ཤེས་པ་ཐོབ།།ཐོ་རངས་རྡོ་རྗེ་ལྟ་བུའི་ཏིང་འཛིན་གྱིས།།བླ་མེད་བྱང་ཆུབ་བརྙེས་ལ་ཕྱག་འཚལ་ལོ།།

དཔུང་དང་མཚོན་ཆ་མེད་པར་དགྲ་ལས་རྒྱལ།།དག་བྱེད་མེད་པར་དྲི་མ་ཀུན་དང་བྲལ།།མ་བཅོལ་བར་ཡང་ཀུན་གྱི་སྐྱབས་མཛད་པའི།།སྔོན་མེད་འགྲོ་བའི་མགོན་ཞིག་དེང་འདིར་བྱོན།།ཡིད་འོང་ནོར་དང་ལུས་སྲོག་གཏོང
བ་སོགས།།གཞན་གྱི་བློ་ཡུལ་དུ་ཡང་ཤོང་དཀའ་བའི།།དཀའ་བ་བརྒྱ་ཕྲག་དུ་མས་བསྒྲུབས་པ་ཡི།།རྣམ་དག་སྨོན་པའི་གནས་དེ་གྲུབ་པར་གྱུར།།བྱང་ཆུབ་བརྙེས་ནས་བདུན་ཕྲག་བདུན་པ་ལ།།ཐུབ་དབང་སྒྲོལ་སྒྱུའི་ཤིང
དྲུང་བཞུགས་པའི་ཚེ།།ཚོང་དཔོན་ག་གོན་བཟང་པོ་འཁོར་བཅས་ཀྱིས།།མཚན་དཔེས་བརྒྱན་པ་དེ་མཐོང་ངོ་མཚར་གྱུར།།ཅི་འདི་ཚངས་པའམ་འོན་ཏེ་བརྒྱ་བྱིན་ནམ།།རྣམ་ཐོས་བུའམ་ཉི་མའམ་ཟླ་བའམ་ཅི།།ངུར་སྨྲིག་རྒྱལ
མཚན་ཐོགས་པས་རབ་བྱུང་དུ།།དེས་ནས་གུས་པས་ཕྱག་བཙལ་ཞལ་ཟས་དྲངས།།རྒྱལ་ཆེན་བཞི་ཡིས་རྡོ་བའི་ལྷུང་བཟེད་བཞི།།ཕུལ་པ་དེ་དག་གཅིག་ཏུ་བྱིན་གྱིས་བརླབས།།ཚོང་བ་དེ་ལ་ཕན་ཕྱིར་ཞལ་ཟས་གསོལ།།།
དོན་ཀུན་གྲུབ་པའི་བཀྲ་ཤིས་རྒྱས་པར་གསུངས།༡།འཇིག་རྟེན་ཆོས་ལ་གུས་པ་བསྐྱེད་པ་དང་།།ཡང་ཡང་བསྐུལ་རྣམས་དགེ་བ་སྦྲེལ་བ་དང་།།ཆོས་ཀྱང་ཤིན་ཏུ་རྟོགས་པར་དཀའ་བའི་ཕྱིར།།དམ་ཆོས་གསུང
བ་རེ་ཞིག་བཏང་སྙོམས་མཛད།།དེ་ནས་ལྷ་རྣམས་སྟོན་པའི་དྲུང་དུ་ལྷགས།།འགྲོ་བ་བླ་ན་མེད་པའི་བདེ་བ་ལ།།མགྲོན་དུ་གཉེར་ནས་བྱང་ཆུབ་བརྙེས་པའི་ཚེ།།བཏང་སྙོམས་མཛད་པ་འདི་ནི་རིགས་མ་ཡིན།།འགྲོ་བ་ལོང

༄བ་གཡང་སར་ལྷུང་བ་ལ།།འདི་ན་སྐྱབས་དང་སྐྱོབ་པ་གཞན་མ་མཆིས།།ཐུགས་རྗེའི་གཏེར་ཆེན་མྱུར་དུ་བཞེངས་མཛོད་ལ།།ཆོས་ཀྱི་འཁོར་ལོ་དམ་པ་བསྐོར་དུ་གསོལ།།གང་དུ་ཉིད་ཀྱིས་མཆོད།
སྦྱིན་གྲངས་མེད་དང་།།སངས་རྒྱས་བྱེ་བ་ཁྲག་ཁྲིག་བསྙེན་བཀུར་ཞིང་།།སྔོན་གྱི་སངས་རྒྱས་རྣམས་ཀྱིས་བསྟེན་པའི་གནས།།ཝ་ར་ཎ་སི་ཞེས་བྱའི་གནས་དེར་བྱོན།།དེར་ནི་རིན་ཆེན་བདུན་གྱི་ཁྲི་ལ་བཞུགས།།ལྷ
རྣམས་ཀུན་དང་ལྔ་སྡེ་བཟང་པོ་ལ།།བདེན་བཞིའི་ཆོས་ཀྱི་འཁོར་ལོ་བསྐོར་བ་ན།།ཆོས་མིག་དྲི་མེད